Boletus satanas

Boletus satanas ( Boleti i Satanit ) 
 Kapelja 
Gjysmë sferike, pastaj konvekse, me trup të madh (10-30 cm), e trashë dhe kompakte, e bardhë-gri që shkon drejt ngjyrës së verdhë.
 Gypat 
Të verdhë ose të verdhë-gjelbër.
 Poret 
Të imët, të verdhë, pastaj bëhen të kuq, bëhen blu të gjelbër po të preken.
 Këmba 
E shkurtër, vezake e fryrë, e verdhë, më shpesh e kuqe në pjesën e mesme, e zbukuruar me një rrjetë të imët të kuqe.
 Tuli 
Sfungjeror me ngjyrë të verdhë krem, që bëhet blu menjëherë në ajër, shije të ëmbël, pastaj të hidhur.
 Sporet 
Me ngjyrë gjelbëroshe në masë.
 Vendrritja 
Në vende të thata të djellëzuara të pyjeve me fletorë, dushqe e ahe, në toka gëlqerore sidomos nën lirishte e shqopishte. Gjendet në terrene gëlqerore.
 Periudha 
Në verë, i rrallë.
 Vlera 
Helmues por jo i rrezikshëm, provokon shqetësime gastro-intestinale për disa ditë.
 Shënim 
Kjo specie shpesh ngatërrohet me lloje të tjera të grupit si B. luridus, por B. satanas është një kërpudhë që dallohet me lehtësi nga kapelja e zbehtë, e bardhme ose pak gjelbëroshe dhe nga tuli i bardhëm. Tek speciet e afërta tuli është i verdhë.
 Referime